Jaanuaris planeeritud või juba valitsuses olevad teemad:

1. **14% ettevõtte tulumaks senise 20% asemel juriidilisele isikule regulaarselt makstavatelt dividendidelt**. Maksimaalselt eelmise kolme aasta keskmisele jaotatud maksustatud kasumile vastav dividend maksustatakse 14%-se määraga. Kasumit saab edasi jaotada ka maksuvabalt, kui see on eelnevalt vabastusmeetodiga saadud. Füüsilise isiku tasandil jääb summaarne maksukoormus senise 20% juurde. <https://eelnoud.valitsus.ee/main/mount/docList/3d171086-f6c4-4426-b432-ef1ac7a6d572>
2. **Kasumi varjatud (laenudena) väljaviimine Eesti äriühingutest**. Välja antud laene, mis ületavad osakapitali+äriühingu sissevõetud laene, käsitletakse teatud tingimustel kasumi jaotamisena ja maksustatakse panditulumaksuga. Kui laen makstakse tagasi 2 aasta jooksul, siis tulumaks tagastatakse. <https://eelnoud.valitsus.ee/main/mount/docList/3d171086-f6c4-4426-b432-ef1ac7a6d572>
3. **Ettevõtte müügi korral osalusoptsioonide maksustamine**. Kolme aasta piirangu mitte rakendamisest, kui tegemist on osaluse müügiga (full exit) või töötaja tervislike põhjustega. <https://eelnoud.valitsus.ee/main/mount/docList/581a6c71-4063-4e72-a802-31334eec7783>
4. **Pakendiaktsiisi seaduse uue versiooni väljatöötamiskavatsus**. Turule lastud pakendist 10% aktsiisi kõigile pakendiettevõtetele (ca 4000) kohustuslik, ülejäänud vastavalt taaskasutuse määrale, nagu praegu, järelevalve poole tõhustamine. <https://eelnoud.valitsus.ee/main/mount/docList/d64b4299-7cf8-4273-a775-73ab88a565e3>
5. **Füüsilisest isikust ettevõtjate maksustamise ja aruandluse lihtsustamise ettepanekud**. <https://eelnoud.valitsus.ee/main/mount/docList/d55529b0-32f6-45fd-a93d-b642a59c1c93>
6. **Bürokraatiavaba ettevõtlusvorm väikeettevõtjatele**. <https://eelnoud.valitsus.ee/main/mount/docList/c50db87a-c6b5-4d89-9fce-f9288db6e503>
7. **Tööandja sõiduautode eratarbeks kasutamise maksustamine**. Tasutavad maksud seotakse auto võimsuse ja vanusega ning kaotatakse sõidupäevikud. Ainult ettevõtluses kasutatavate autode rangem kontroll, nt eristuvad numbrimärgid.
8. **Suurtarbijate energiahinna soodustused.** MKM ettepanekud tõenäoliselt 4. nädalal valitsuses. Lisaks elektriaktsiisile ja taastuvenergia tasule analüüsitakse ka maagaasi aktsiisi diferentseerimist. Elektri osas on meie seisukoht olnud, et tuleks teha madalamad maksumäärad suurtarbijale, ent suurtarbija definitsioon oleks piisavalt lai, et ka praegused Eesti mõistes suurtarbijad mõju tunneksid. Maagaasi osas on samuti küsimus, kas diferentseerida kõigile äritarbijatele või ainult suurtarbijatele.

Veebruaris plaanis

1. Suhkrustatud jookide maksustamine. Uusi ideid ei ole teada.
2. Sõiduauto CO2 emissioonist või võimsusest sõltuv igakordse registreerimise tasu. Uusi ideid võrreldes esialgse kobareelnõuga ei ole teada.

Märtsis plaanis

1. Pangalõiv finantsasutustele, pidades seejuures silmas nende üldist maksete koormust ja selle võimalikku ümberstruktureerimist. Väidetavalt erinevad ideed võrreldes FTT-ga.